De Lille en die DA terug hof toe | Maroela Media
Leier van die Good-party Patricia de Lille en haar ondersteuners by die hooggeregshof in Kaapstad (Foto Chantall Presence/ANA)
Die hooggeregshof in Kaapstad het Woensdag ŉ aansoek deur Patricia de Lille, leier van die Good-party, uitgestel vir ŉ interdik teen die Demokratiese Alliansie in ŉ poging om die party te verhoed om aan kiesers te sê dat sy verlede jaar as burgemeester van Kaapstad afgedank is.
Die Onafhanklike Verkiesingskommissie (OVK) het die DA vroeër opdrag gegee om binne drie dae in die publiek om verskoning te vra nadat hulle aan voornemende kiesers tydens ŉ verkiesingsveldtog gesê het De Lille is afgedank as Kaapstad-burgemeester. De Lille het die hof genader toe die DA geweier het om dit te doen.
De Lille het verlede jaar uit haar amp bedank ná ŉ uitgerekte hofstryd met die DA.
Die DA het gesê hy sal nie om verskoning vra nie, aangesien die party glo die OVK het buite sy mandaat opgetree en slegs ŉ hof kan die party opdrag gee om om verskoning te vra. Die DA het die kieshof genader om die OVK se uitspraak te hersien.
Die saak sal Vrydag weer in die hof voorkom.
So Karrng die DA en me De Lille aan en rig hul saam nog stem-skade aan die Goeie “Good” wat hul al saam in die Wes-Kaap vermag het. Vuilspel in politiek moet maar ‘n TV skeidsregter kry! He-he-he!!!
Waar kry Suid Afrika hierdie politici vandaan ?
Hoe laat jy dir hele land weet jys afgedank? Maklik, vat die wat jou afgedank het hof oor hul so sê ?
Antie De Lille was nou al by so baie partye .
Na die verkiesing as haar party sleg doen sal sy dit seker noem No Good! en weer oorloop na n’ ander party.